శామ్‌సంగ్‌ బ్రాండ్ అంబాసిడర్‌గా అభినవ్‌
PNR|
ప్రపంచ డిజిటల్ టెక్నాలజీ రంగంలో పేరెన్నికగన్న కంపెనీలలో ఒకటైన శామ్‌సంగ్ ఇండియాకు బీజింగ్ స్వర్ణ పతక విజేత అభినవ్ బింద్రా ప్రచారకర్తగా నియమితులయ్యారు. తన కన్జూమర్‌ ఎలక్ట్రానిక్స్‌ (సిఇ) వ్యాపార ప్రచారకర్తగా ఒలింపిక్‌ బంగారు పతకం విజేత అభినవ్‌ బింద్రాను నియమించున్నట్టు శామ్‌సంగ్‌ నైరుతి ఆసియా హెడ్‌క్వార్టర్స్‌ ప్రెసిడెంట్‌, సిఇఒ హెచ్‌.బి.లీ న్యూఢిల్లీలో వెల్లడించారు.
నాణ్యతతో కూడిన నూతన వస్తు ఉత్పత్తులకు, అద్భుతమైన పనితీరుకు శామ్‌సంగ్‌ పెట్టింది పేరని ఆయన ఈ సందర్భంగా అన్నారు. చైనా రాజధాని బీజింగ్‌లో జరిగిన ఒలింపిక్స్ క్రీడా పోటీల్లో షూటింగ్ వ్యక్తిగత విభాగంలో అభినవ్ బింద్రా స్వర్ణ పతకం సాధించిన విషయం తెల్సిందే. దీంతో అభినవ్ ఒక్కసారి భారత ప్రజల గుండెల్లో హీరోగా మారారు. అలాగే పలు ప్రచార సంస్థలు తమ ఉత్పత్తులకు ప్రచారకర్తగా నియమించుకుంటున్నాయి.
సంబంధిత వార్తలు